Myyttiset-näyttelyopastus lapsille
2025-11-22 10:30 - 11:00 (Europe/Helsinki) | Kuopion museo
Lapsille suunnattu Myyttiset-näyttelyopastus kuljettaa oppaan johdolla pienet kulkijat halki entisaikojen metsän. Matkalla kuullaan esimerkiksi esivanhempiemme elämään kuuluneista uskomuksista, tutustutaan monenlaisiin metsän eläimiin ja olentoihin sekä ihmetellään yhdessä niihin liittyviä tarinoita.
Kierros kestää noin 30 minuuttia ja se on parittomien viikkojen lauantaisin (13.9., 27.9., 11.10., 25.10., 8.11., 22.11., 20.12., 3.1.2026, 17.1.2026 sekä näyttelyn viimeisenä viikonloppuna la 24.1.2026) klo 10.30. Lähtö lipunmyynnin läheisyydestä.
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.

Kuopion museon näyttely Myyttiset – metsän kätköissä sekä sen oheistapahtumat ovat osa Kuopio250-juhlavuotta.

Tanssitupa
2025-11-22 11:00 - 12:30, 2025-12-13 11:00 - 12:30 | Kuopion museo
Tanssituvissa opetellaan kansanomaisia pari- ja ryhmätansseja sekä improvisoidaan matalalla kynnyksellä, livemusiikin tahtiin. Vetäjinä tanssitaiteilija Outi Markkula ja muusikko Jenni Venäläinen.
Kevätkauden Tanssituvat:
21.3. valssi ja sottiisi
18.4. polska
16.5. masurkka ja polkka
13.6. karjalaiset tanssit
Aiempaa kokemusta tai omaa tanssiparia ei tarvitse olla. Vapaa pääsy.

Opastus: Talojen tarinoita
2025-11-22 13:00 - 14:00, 2025-11-29 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).
Talojen tarinoita -opastus on osa Kuopio250-juhlavuoden ohjelmaa.
Talojen tarinoita – Puutalokaupungin jäljillä 25.4.2025-26.4.2026
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

LUENTO: Perinteen tuho ja hyvinvoinnin perintö
2025-11-22 15:00 - 16:00 | Kuopion museo
Perinteen tuho ja hyvinvoinnin perintö
Luennoitsija Panu Savolainen (Luentomaksu 10 €)
Monet Euroopan ja Suomen kaupunkikeskustat kokivat suuria muutoksia 1960–1970-luvuilla, kun historiallista rakennuskantaa purettiin modernien uudistusten tieltä. Luennolla tarkastellaan puukaupunkinostalgian erilaisia ulottuvuuksia sekä sitä, miten pitäisi suhtautua kiisteltyyn massatuotettuun asuntokantaan, joka on tällä hetkellä samanlaisella vedenjakajalla kuin aikanaan kulahtaneina pidetyt ja inhotut puukaupungit.
Apulaisprofessori, dosentti Panu Savolainen on arkkitehtuurin historian ja rakennusperinnön asiantuntija, joka on perehtynyt erityisesti kaupunkikuvan muutoksiin ja rakennusperinnön yhteiskunnallisiin ulottuvuuksiin. Hänen tutkimuksensa käsittelevät muun muassa sitä, miten rakennettu ympäristö heijastaa hyvinvointivaltion kehitystä ja miten menneisyyden purkaminen ja säilyttäminen kietoutuvat toisiinsa.
Voit osallistua luennolle myös verkossa. Etäluennon liput (5 €) ovat myynnissä Kuopion kaupungin verkkokaupassa: verkkokauppa.kuopio.fi. Etäluennon lippu ei sisällä sisäänpääsyä Kuopion korttelimuseoon.
Talojen tarinoita – luennot
Talojen tarinoita -näyttelyn luennoilla kolme alansa asiantuntijaa lähestyy rakennetun ympäristön murrosta omasta näkökulmastaan. Luentojen aiheet ulottuvat perinnerakentamisesta kirjallisuuden keinoihin ja kaupunkikuvan muutoksiin.
Luennot järjestetään Kuopion museolla (Museokatu 1). Luentomaksu 10 e sisältää sisäänpääsyn Kuopion korttelimuseoon (Kirkkokatu 22).
Talojen tarinoita -näyttely avoinna Kuopion korttelimuseolla 26.4.2026 saakka. Luennot ovat osa Euroopan kulttuuriympäristöpäiviä.
Lisätietoja näyttelystä: kuopionkorttelimuseo.fi/nayttelyt
Luentotila sijaitsee katukerroksessa. Tila on esteetön.

Myyttiset-näyttelyopastus
2025-11-23 13:00 - 14:45, 2025-12-07 13:00 - 13:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee kesäkaudella 7.6.–30.8.2025 lipunmyynnin läheisyydestä lauantaisin ja keskiviikkoisin klo 14. Syyskuusta alkaen näyttelyn päättymiseen saakka opastus on parittomien viikkojen sunnuntaisin sekä viimeisenä näyttelyn aukiolopäivänä su 25.1. klo 13
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Yleisöopastus M_itä? Nykytaiteen biennaaliin
2025-11-23 14:00 - 15:00 | KUMMA, Kauppakatu 35, Kuopio, 70100
Kuopion biennaalissa mikään ei ole tavallista.
Teokset eivät ainoastaan näyttäydy, vaan ne kutsuvat astumaan sisään, istumaan ja aistimaan. Ne rakentavat tiloja, joihin voi kadota. Tule kokemaan, miten teoksen voi kohdata tai tuntea. M_itä? Nykytaiteen biennaali esittää itäsuomalaisen taiteen skenen juuri sellaisena kuin se tällä hetkellä on parhaimmillaan.
Opastus kuuluu sisäänpääsyn hintaan, alle 18-vuotiaat ilmaiseksi ja Museokortti käy maksuvälineeksi tottakai.

Seitikki, hietalakki, hiippo ja moni muu
2025-11-24 18:00 - 19:30 | Kuopion museo
Tunnetko jo yleisimmät tatit, rouskut ja vahverot mutta haluaisit kohentaa lajintunnistustaitojasi? Biologi ja tietokirjailija Jarkko Korhosen luennolla perehdytään hieman haastavampiin sienisukuihin ja -ryhmiin. Esimerkiksi seitikkien suvut komeilevat valtavalla lajimäärällään ja pienet hiipot jäävät metsässä herkästi huomaamatta – nahikkaista puhumattakaan. Myös vähemmän tunnetut sienet voivat valloittaa kauneudellaan tai erikoisuudellaan. Luento järjestetään yhteistyössä Savon sieniseuran kanssa. Luentoa voi myös seurata verkossa Kuopion museon Youtube-kanavalla.

Myyttiset-luento: Ihmisen ja luonnon voimat pohjoissavolaisessa loitsuperinteessä, Siria Kohonen
2025-11-26 17:00 - 18:00 | Kuopion museo
Myyttiset – metsän kätköissä -luentosarja:

Ihmisen ja luonnon voimat pohjoissavolaisessa loitsuperinteessä
Luento käsittelee 1800-luvulla ja 1900-luvun alussa Suomessa ja Karjalassa tunnettua kansanomaista loitsuperinnettä keskittyen erityisesti sen pohjoissavolaiseen variaatioon. Erityisesti tauteja parannettaessa oli tyypillistä, että loitsija kokosi parannusrituaalissa sekä omaa voimaansa että ympäristön voimia ja käytti näitä loitsunsa tehona. Luennolla pohditaan sitä, minkälaisessa vuorovaikutuksessa nämä voimat olivat keskenään.
Siria Kohonen on folkloristi ja uskontotieteilijä, joka toimii tutkijatohtorina Helsingin yliopistossa. Hänen keskeisiä tutkimuskohteitaan ovat historiallinen ja nykypäivän noituus, kansanparannus ja näihin liittyvät luontosuhteet.
Kuvaaja: Anna Muotka
Luentotilaisuus on monitoimitilassa katukerroksessa. Tila on esteetön.
Keskiviikkoillan luennon tarjoaa yleisölle maksuttomana Kuopion Isänmaallinen Seura.

Syyskauden Myyttiset-luennot:
La 23.8. klo 15 Sonja Hukantaival: Sammakkoarkkuja ja värttinänkehriä – Taikaesineitä ja -perinteitä Pohjois-Savosta. (Luento sisältyy museon pääsymaksuun 15/10 €, alle 18-v maksutta.)
La 20.9. klo 15 Ville Mantere: Hirven kansaa – Ihmisen ja hirven suhde kivikaudella. (Luento sisältyy museon pääsymaksuun 15/10 €, alle 18-v maksutta.)
Ke 15.10. klo 17 Anna Fält: Laulava Luento – Elias Lönnrot sekä Kalevalan laulut ja loitsut. (Vapaa pääsy.)
La 25.10. klo 15 Ilona Tuomi: Vupes, käärmeiden lumooja, taikurien taikuri ja turjien turja. (Luento sisältyy museon pääsymaksuun 15/10 €, alle 18-v maksutta.)
Ke 26.11. klo 17 Siria Kohonen: Ihmisen ja luonnon voimat pohjoissavolaisessa loitsuperinteessä. (Vapaa pääsy.)
(Muutokset mahdollisia.)

Luontokirjalukupiiri
2025-11-26 17:00 - 18:00 | Zoom
Luontokirjalukupiiri kokoontuu kerran kuukaudessa keskiviikkoisin klo 17.00–18.00. Lukupiirissä tutustutaan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!

Lukupiiri järjestetään verkossa Zoom-alustalla osoitteessa https://zoom.us/j/99576520794

Ennakkoilmoittautumista ei tarvita. Lisätietoja saa osoitteesta aikuistenosasto.kirjasto@kuopio.fi

Ke 26.11.2025
Ohtonen, Kimmo: Tunturikettu – Pohjolan naalin tarina

Avoin kuvapaja
2025-11-27 14:00 - 16:30, 2025-12-04 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.9. / 25.9. / 2.10. / 9.10. / SYYSTAUKO 2vkoa / 30.10. / 6.11. / 13.11. / 20.11. / 27.11. / 4.12. / 11.12. / 18.12.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Opastus: Muuttuva luonto
2025-11-29 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Lasten opastus: Joulun taikaa
2025-11-30 10:30 - 10:45, 2025-11-30 15:00 - 15:15, 2025-12-07 10:30 - 10:45, 2025-12-07 15:00 - 15:15, 2025-12-14 10:30 - 10:45, 2025-12-14 15:00 - 15:15 | Kuopion museo
Kuopion museon sunnuntaisilla lasten opastuksilla on mukana myös ripaus joulun taikaa: arvaatkos, mitä muita tonttuja kuin joulutonttuja on liikkeellä, mitä jännää tapahtuukaan ensilumen aikaan, miten joulua vietettiin savutuvassa tai miksi Joulupukki haluaa vaihtaa Petteri Punakuonon Petraksi?
Jouluisia tarinoita vaihtelevin sisällöin sunnuntaisin 30.11., 7.12.,14.12., ja 21.12., klo 10:30 ja klo 15. Osallistua voi vaikka joka sunnuntai!
Opastuksen kesto on noin 15 minuuttia, opastukselle sekä museoon pääsevät alle 18-v lapset aina ilmaiseksi, aikuiset museon pääsylipulla (15/10 €, Museokortti ja Kaikukortti käyvät).

Yleisöopastus Kummaan keitokseen
2025-11-30 14:00 - 15:00, 2025-12-14 14:00 - 15:00
Kumma keitos – tarinoita kokoelmista
Mitä yhteistä on Kevät-veistoksella, salaperäisellä yöllä 18.6.1988 ja kauppaneuvos Oskar Huttusella? Entä mitä tapahtuu, kun kokoelmaähky iskee? KUMMAn uusi kokoelmanäyttely Kumma keitos ei tyydy ainoastaan tarjoilemaan teoksia taiteennälkään – se kutsuu sinut lusikoimaan tarinoita, jotka ovat yhtä outoja ja yllättäviä kuin itse museon kokoelmat.
Näyttelyssä sukelletaan syvälle taiteenkeräilyn salaisuuksiin: miksi ihminen haluaa omistaa, säilöä ja järjestää? Miten syntyy kokoelma, ja mitä tapahtuu, kun keräily menee vähän… överiksi? Mukana on myös taidekaupan kiemuroita, väärennösten villi maailma ja pulmia, jotka saavat sinut epäilemään kaikkea – jopa omia silmiäsi.
Ja sitten ne aarteet. Ne, joita ei ole koskaan ennen nähty näyttelyssä, koska eihän sellaisia aarteita uskalleta esille laittaa. Kyllä, nyt niitä on esillä. Tule katsomaan, mitä kaikkea museon kätköistä voi löytyä.
Kumma keitos on totaalinen taidekokemus, mutta samalla se on myös seikkailu. Näyttelyssä voit tehdä katsauksen taidekauppiaan peräkonttiin, jollaisesta joku kaupunginisä on aikoinaan ostanut perävalotakuulla teoksia. Astu kipsikaappiin, jossa ajan hammas on jo nakertanut omansa. Murentuneet teokset ja pölyksi hajonneet muodot kertovat kuiskaten siitä, mitä joskus oli – ja mitä ei enää ole. Pääset vaikuttamaan itse myös näkemiisi teoksiin: Mediataidetilassa valitset itse mitä katsot. Ja kyllä, näyttelyssä on voita. Miksi? Miten se liittyy kokoelmiin, selviää näyttelyssä.
Kumma keitos kutsuu sinut myös aikamatkalle, pelaamaan Kummapulma-taideväärennöspeliä ja ehkä – vain ehkä – ratkaisemaan mysteerin, joka on odottanut ratkaisijaansa vuodesta 1988.

Opastus kuuluu sisäänpääsyn hintaan , alle 18-vuotiaat ilmaiseksi ja Museokortti käy maksuvälineeksi tottakai.

Kuopion museon joulu
2025-12-01 - 2026-01-03 | Kuopion museo
Tänä jouluna Kuopion museossa tonttuillaan!
Kuopion museo ja pääkirjasto ovat valmistaneet Kantti-yhteistyönä museo- ja kirjastovieraiden tonttutietoja testaavan visailun. Visailuun voi osallistua ma 1.12. – ke 17.12.2025 Kuopion kaupungin museoissa ja kirjastoissa sekä verkko-osoitteessa https://q.surveypal.com/Kantin-tonttuvisa-2025. Yhteystiedot jättävien vastaajien kesken arvotaan tonttujen omin pienin kätösin valitsemia palkintoja.
Kantti-yhteistyönä on luotu myös perheen pienemmille suunniteltu tonttusuunnistus, jossa jouluinen tarina Taavestiina-tontun seikkailuista täydentyy museon ja kirjaston tiloissa piileskelevien tonttuovien arvoituksilla. Suunnistus on suoritettavissa kirjaston ja museon aukioloaikoina ma 1.12.2025 – la 3.1.2026. Se on kaikille ilmainen. Aloitus pääkirjaston lasten- ja nuortenosastolta.
Lisäksi Kuopion kulttuurihistoriallisen museon kokoelmien tontut ovat päässeet esille Kuopion museon aulan Kurkistus kokoelmiin -vitriiniin, ja museon perusnäyttelyt puolestaan ovat päätyneet tonttujen tehovalvontaan. Löydätkö vierailullasi punalakit asemapaikoiltaan?
Museon omatoimisesti tutustuttava joulutarjonta on yleisön ulottuvilla kohteen aukioloaikoina. Voit tarkistaa ne osoitteesta: https://kuopionmuseo.fi/tule-museoon/
Mieleen kannattaa painaa myös, että joulua edeltävinä sunnuntaina Kuopion museo tarjoaa Joulun taikaa -lastenopastuksia vaihtelevin sisällöin klo 10.30 ja klo 15.00. Mukaan pääsee museon pääsylipulla. Lue lisää osoitteesta https://kuopionmuseot.fi/tapahtuma/joulun-taikaa/2025-12-07/1/
Hyvää joulua!

OMPELUSEURAT: Korjaa joululahjaksi & tanssija Outi Markkula
2025-12-03 14:00 - 18:30 | Kuopion museo
Luomme museolle korjausolohuoneen, jonne jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Korjauspaja avoinna klo 14-18.30 monitoimitilassa / aulassa, esitysaika pääsääntöisesti klo 17.30. Tapahtumiin on vapaa pääsy. Ohjelmamuutokset ja täydennykset mahdollisia.
Ke 13.8. Lakanoiden korjaus & muusikko Anna Voutilainen-Veijonen
Ke 10.9. Neuleiden korjaus käsin & Tanssitupa
Ke 8.10. Housujen taskut ja lahkeet & Humppaklovni
Ke 5.11. Talvivaatteiden kunnostus & muusikko Anna Voutilainen-Veijonen
Ke 3.12. Korjaa joululahjaksi & tanssitaiteilija Outi Markkula
Korjataan tämä elämä kestäväksi elämäksi.
****
Ke 3.12. OMPELUSEURAT: Korjaa joululahjaksi & tanssija Outi Markkula
Kuopion museon monitoimitila, vapaa pääsy

Kartoita läheisten korjaustarpeet ja tule salaisiin korjaushommiin. Vietetään yhdessä aikaa kuluttamisen sijaan korjaten ja opitaan toisiltamme. Korjaa joululahjaksi kumppanille lempitakin rikkinäinen vetoketju, paikkaa lapselle lempilapaset uudelleen käyttöön jne. Teemasta riippumatta voit tulla kaikenlaisten korjaustöiden kanssa. Korjausaktiivit neuvovat korjaamisen alkuun.

Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita, lankoja ja hyvässä lykyssä kierrätetty vetoketju. Voit tuoda käyttöön ja kiertoon myös omia materiaaleja.

Tervetuloa kuulemaan tanssia elämän musiikkina! Illan esiintyjä tanssitaiteilija Outi Markkula työskentelee musiikin ja tanssin syvän yhteyden äärellä luonnosmaisessa esityksessä. Esitysaika klo 17.30.
Tapahtumassa ja sen jälkeen pääkirjastolla on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.

Korjaaminen on arjen juhlaa! Tapahtuma osa Kuopio250-ohjelmistoa ja saanut juhlavuoden tuotantotukea. Yhteistyössä Jätekukko, Kuopion museo, Kuopion kaupunginkirjasto, Elävä säätiö ja ITAK

Ohjelmamuutokset ja täydennykset mahdollisia.
OMPELUSEURAT Instagramista.

Taidetyöpaja sukupuoli- ja seksuaalivähemmistöön kuuluville / Art Workshops for Queer People
2025-12-03 17:00 - 19:00, 2025-12-17 17:00 - 19:00 | Kuopion museo
Drawing Out Loud – Taidetyöpaja sukupuoli- ja seksuaalivähemmistöön kuuluville
Koetko kuuluvasi seksuaali- ja sukupuolivähemmistöön tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä Drawing out loud -työpajassa luodaan uusia piirroksia sekä yksin että yhdessä. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
DRAWING OUT LOUD: Taidetyöpajat seksuaali- ja sukupuolivähemmistöille
Maksuton aikuisten ryhmä, yli 18 – vuotiaat
Keskiviikot 11.2. / 25.2 / 11.3 / 25.3 / 8.4 / 22.4. / 6.5. / 20.5. klo 16-18
Kuopion Museon oppimistilassa
Ilmoittautuminen & info: ohjaaja Emma Fält, emmavilina@gmail.com / https://emmafalt.net/
Yhteistyössä Kuopion Kaupunki ja Kuopion Museo
Ystävällisin terveisin,
Ohjaaja, Emma Fält (They / Them)
****
In English:
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
DRAWING OUT LOUD: Art workshops for sexual and  gender minorities
Free adult group, +18 years old
Wednesdays 11.2. / 25.2 / 11.3 / 25.3 / 8.4 / 22.4. / 6.5. / 20.5 16-18
Kuopio MUSEUM, Pedagogical space
Sign up & info: Facilitator Emma Fält, emmavilina@gmail.com / https://emmafalt.net/
Together with Kuopio City and Kuopio Museum
Kind regards, Artist and teacher, Emma Fält (They / Them)

Kuraattorin kierros M_itä Nykytaiteen biennaaliin
2025-12-07 14:00 - 15:00
Kuraattori Kirsi Pitkänen tulee tekemään performatiivisen kierroksen näyttelyyn.
Kuopion biennaalissa mikään ei ole tavallista.
Teokset eivät ainoastaan näyttäydy, vaan ne kutsuvat astumaan sisään, istumaan ja aistimaan. Ne rakentavat tiloja, joihin voi kadota. Tule kokemaan, miten teoksen voi kohdata tai tuntea. M_itä? Nykytaiteen biennaali esittää itäsuomalaisen taiteen skenen juuri sellaisena kuin se tällä hetkellä on parhaimmillaan.
Opastus kuuluu sisäänpääsyn hintaan, alle 18-vuotiaat ilmaiseksi ja Museokortti käy maksuvälineeksi tottakai.

Avoin kuvapaja
2025-12-11 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.9. / 25.9. / 2.10. / 9.10. / SYYSTAUKO 2vkoa / 30.10. / 6.11. / 13.11. / 20.11. / 27.11. / 4.12. / 11.12. / 18.12.
KEVÄTKAUSI 2026: 29.1.2026, 5.2., 12.2., 19.2.,26.2., kevättauko 2 vkoa, 19.3. , 26.3., 2.4. , 9.4. ,16.4., 23.4. , 30.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Opastus: Korttelimuseon joulu
2025-12-13 13:00 - 13:45 | Korttelimuseo, Kirkkokatu 22, Kuopio, 70100
Korttelimuseon perinteisessä joulunäyttelyssä voi kokea, miltä joulu tuoksui ja näytti ennen. Museokorttelin kodit on puettu jouluasuun 1800-luvulta 1930-luvulle. Näyttelyssä tapaat vanhan ajan joulupukin ja voit kuunnella joulunajan radio-ohjelmia.
Jouluopastuksilla tutustutaan joulunviettoon eri aikakausien ja yhteiskuntaluokkien kodeissa. Kierroksella kuullaan joulunvieton moninaisista taustoista, perinteistä ja tavoista.
Opastukset lauantaisin klo 13 ja tapaninpäivänä klo 11, 13 ja 15. Opastuksille pääset mukaan museon pääsylipulla (8/5 €, alle 18-vuotiaat maksutta, Museokortti, Kaikukortti). Kesto n. 45 min.
La 13.12. klo 13
La 20.12. klo 13
Pe 26.12. klo 11, 13 ja 15
La 27.12. klo 13
La 3.1. klo 13

Joulun aukioloajat
2.12.–23.12.
ti–pe klo 10–15, la–su 10–17
Suljettu ma
26.12.–4.1.
ti–su klo 10–17
Suljettu ma
Suljettu itsenäisyyspäivänä 6.12., jouluna 24.–25.12. ja uudenvuodenpäivänä 1.1.
31.12. klo 10–16.
Lisäksi museokauppa on suljettu 31.12.
